প্রেস বিজ্ঞপ্তি ॥ বানিয়াচঙ্গ উপজেলার মন্দরী ইউনিয়নের উত্তর সাঙ্গরে আধুনিক পদ্ধতিতে উন্নত জাতের টমেটো চাষ প্রদর্শনী সংলগ্ন মাঠ দিবস পালন করা হয়েছে। গতকাল বুধবার বিকাল ৩টায় হাওরাঞ্চলের অবকাঠামো ও জীবনমান উন্নয়ন প্রকল্প (হিলিপ) এর বানিয়াচং উপজেলা কো-অর্ডিনেটর চিত্রা বসুর পরিচালনা ও সঞ্চালনায় মাঠ দিবসের আলোচনা সভায় প্রধান অতিথি ছিলেন বানিয়াচঙ্গ উপজেলা নির্বাহী অফিসার মোহাম্মদ শামছুল ইসলাম। বিশেষ অতিথি ছিলেন হবিগঞ্জ জেলা ইউপি চেয়ারম্যান সমিতির সভাপতি মুক্তিযোদ্ধা মোহাম্মদ আলী মমিন। রিসোর্স পারসন বানিয়াচঙ্গ উপজেলা কৃষি অফিসার মোস্তফা ইকবাল আজাদ, উপজেলা প্রকৌশলী বিপ্লব পাল, জেলা লাভলী হোড মোছাম্মৎ আইরিন পারভিন, উপ সহকারী কৃষি অফিসার মোঃ ফারুক হোসেন, পিআইও মেহেদী হাসান টিটু ও এলজিইডি হিলিপ সহকারী মোঃ সাইফুল ইসলাম বক্তৃতা করেন ।